अमृतसर हादसे की खबर दूसरे ट्रेन ड्राइवरों को करीब एक दिन बाद लगी. परमवीर और संजय यह सोच कर कांप उठते हैं कि उस रात जब यह हादसा हुआ, तो उस ट्रेन के ड्राइवरों के ऊपर क्या बीती होगी. हालांकि उन्हें उन परिवारों के साथ भी सहानुभूति और संवेदना है, जिनके लोग इसके शिकार हुए. ट्रेन ड्राइवरों के बीच अमृतसर के हादसों के बाद दूसरी घटनाओं को लेकर भी खूब चर्चा हो रही है. इनमें से कुछ में लोगों ने ड्राइवरों और गार्ड की पिटाई की, यात्रियों से भिड़े और ट्रेन को भी नुकसान पहुंचाया.